มัม ลาโคนิคส์

**มัม ลาโคนิคส์** () เป็นนักร้องสาวประเภทสอง ที่มีชื่อเสียงจากการร้องเพลงประจำ ตามโรงแรมชั้นหนึ่งในกรุงเทพ มีวงดนตรีแบคอัพชื่อวง "ลาโคนิคส์" มัมมีเอกลักษณ์เฉพาะคือ สวมสูทเรียบร้อย แต่แต่งหน้าเป็นหญิง  มีผลงานสร้างชื่อคือ เพลงเติมใจให้กัน และ ความลับ

## ประวัติ
**มัม ลาโคนิคส์** มีชื่อจริงว่า **วัลลภ มณีคุ้ม** ปัจจุบันเปลี่ยนชื่อเป็น **วรรณา ทวาทศ** และมีชื่อเล่นแต่กำเนิดว่า **กี้** เกิดเมื่อวันที่ 7 สิงหาคม พ.ศ. 2504 ที่กรุงเทพมหานคร เป็นคนกลางจากจำนวนพี่น้องสามคน คุณพ่อและคุณแม่เป็นนักร้องนักดนตรีอาชีพ ตอนเรียนชั้นประถมเคยเป็นตัวแทนของโรงเรียนไปร้องเพลงออกรายการทางโทรทัศน์ จบการศึกษาระดับมัธยมจากโรงเรียนอำนวยศิลป์ และครุศาสตร์บัณฑิต เอกภาษาอังกฤษ โทภาษาไทย จากวิทยาลัยครูจันทรเกษม (มหาวิทยาลัยราชภัฏจันทรเกษม ในปัจจุบัน)

เริ่มร้องเพลงกับเพื่อนหญิงคนหนึ่งโดยเล่นแนวโฟล์กซองใช้ชื่อวงว่า "Abnormal" เล่นประจำที่ ฟรีเวย์ เอเชียไอค์ ศาลาไอศกรีม ดรายฟลาย สยามสแควร์ เพื่อนหญิงของมัมทำหน้าที่เล่นกีต้าร์ ส่วนมัมทำหน้าที่ร้องนำ ซึ่งชื่อมัมตั้งโดยเพื่อนหญิงคนนั้นซึ่งเป็นทอม ส่วนชื่อวงต้องการสื่อถึงบุคลิก​ของทั้งสองคน

ต่อมา เพื่อนนักดนตรีอีกสองคนซึ่งเล่นประจำที่ ไฮไลท์ และ บิสกิต คาเฟ่ ได้ชวนมัมทำวง "ลาโคนิคส์" โดยเล่นประจำที่ Ocean Club และ Your Place Entertainment Complex จนกระทั่ง วิโรจน์ ควันธรรม ดีเจแห่งไนท์สปอต ได้ผลักดันและประสานงานให้ลาโคนิคส์ออกเทปกับสังกัดไนท์สปอตเป็นผลสำเร็จ

สมาชิกของลาโคนิคส์ในช่วงปี 2527-2529 คือ มัม (ร้องนำ), วิชัย ไตรวินิจศรีสุข (กีต้าร์), วิจัย รัศมีจันทร์ (กีต้าร์), บุญเรือง ฤกษ์พัฒนกิจ (เบส), สุวุฑฒ์ แสงระยับ (คีย์บอร์ด), นพพร อิ่มทรัพย์ (กลอง) และ สมบัติ พรหมมา โดยได้รับอิทธิพลจากวง Culture Club ของประเทศอังกฤษซึ่งนำโดย Boy George ที่มีตัวตนเป็น "หนุ่มสวย"

## ผลงานในยุคลาโคนิคส์
มัม และลาโคนิคส์ มีผลงานชุดแรกคือชุด "เจ็บ" ในปี2527 ซึ่งมีเพลง เจ็บ,เธอคนใจดำ อยู่ในอัลบั้มนั้น ต่อมามีผลงานบันทึกแผ่นเสียงกับ ไนท์สปอต 2 ชุด ในปี พ.ศ. 2528 และ พ.ศ. 2529 คือ

* **ขอเพียง..เข้าใจ**
** วันที่มาไม่ถึง
** สุข...สุดหัวใจ
** วณิพก

* **เหนื่อยหรือยัง** (Weary)
** เหนื่อยหรือยัง
** อยากจะเป็นคนว้าเหว่ ?
** ฝันไปก่อน
** เอาไว้ไม่อยู่
** ขอเดินด้วยคน
** มีแต่เสียงเพลง

งานชุด "ขอเพียงเข้าใจ" และ "เหนื่อยรึยัง" ทำการบันทึกเสียงที่ประเทศอังกฤษทั้งสองชุด ชุดแรกอัดที่ Woodbine Streets Studios, Leamington Spa ชุดที่สองอัดที่ Village Recorders, Dagenham ทั้งสองชุดโปรดิวซ์โดย Simon Tittley ใช้นักดนตรีมือปืนรับจ้างประจำสตูดิโอเป็นผู้เล่น วงลาโคนิคส์ไม่ได้มีส่วนร่วมในการไปบันทึกเสียงเพียงแต่ร่วมเล่นตอนออกแสดงสดเท่านั้น โดยมี นุภาพ สวันตรัจฉ์ และ อัสนี โชติกุล แต่งเพลงในชุด ขอเพียงเข้าใจ (ยกเว้นเพลง วณิพก เป็นของ ยืนยง โอภากุล) ส่วนชุด เหนื่อยรึยัง เป็นงานของ ประชา พงศ์สุพัฒน์ (ผู้แต่งเพลงจำนวนมากให้กับ เอ็กซ์ วาย แซด)

คุณภาพงานของทั้งสองชุดอยู่ในเกณฑ์มาตรฐาน ดนตรีอยู่ในเทรนด์ของนิวมิวสิกซึ่งเข้มข้นไปด้วยเสียงซินธีไซเซอร์และดรัมแมชชีน ซาวนด์ออกจะใหม่และไม่เป็นที่คุ้นหูกับแมสคนไทยขณะนั้น ยกเว้นผู้ที่ฟังเพลงสากลเป็นประจำอยู่แล้ว 

## ผลงานเดี่ยว

หลังจากได้ออกอัลบั้มร่วมกับวงลาโคนิคส์ และทางค่ายไนท์สปอตต้องหยุดดำเนินธุรกิจด้านเสียงเพลง มัมได้ออกงานเดี่ยวในเวลาต่อมาเป็นงานคัฟเวอร์เสียส่วนใหญ่ แต่มาดังอีกครั้งตอนที่ได้ร้องเพลง "เติมใจให้กัน" ซึ่งเป็นเพลงนำจากภาพยนตร์เรื่อง "พริกขี้หนูกับหมูแฮม" เมื่อปีพ.ศ. 2532 และในปี พ.ศ. 2549 ได้เป็นหนึ่งในกลุ่มศิลปินเรโทร ออกอัลบั้ม "Be My Guest" จำนวน 4 ชุด

และเมื่อวันที่ 21-22 พฤศจิกายน พ.ศ. 2552 ที่ CENTERPOINT PLAYHOUSE @ Central World ชั้น 8 มัมได้แสดงคอนเสิร์ตของตัวเองในชื่อ "MUM SHOW MAN COMEDY CONCERT" อีกด้วย

## ละครโทรทัศน์
* ปี พ.ศ. 2541 "แหม่มจ๋า" (/ช่อง 3)
* ปี พ.ศ. 2542 "เจ้าสาวข้างถนน" (/ช่อง 7)
* ปี พ.ศ. 2564 "เรยา" (/ช่อง 8) รับบทเป็น เจ๊ที่สมาคมสมาคมเพื่อนหญิง พลังหญิง (รับเชิญ)

## ละครชุด
* ปี พ.ศ. 2557 "สงครามนางงาม ฤดูกาลที่ 1" (ซีเนริโอ/ช่องวัน) รับบทเป็น ป้าโอดีว่า โออ่าอลังการ (รับเชิญ)

## ซิทคอม
* ปี พ.ศ. 25 " " (/ช่อง) รับบทเป็น

## เพลง
* พ.ศ. 2532 เติมใจให้กัน (เพลงประกอบภาพยนตร์ พริกขี้หนูกับหมูแฮม)
* พ.ศ. 2565 "ร่านนั้นคืนสนอง" (เพลงประกอบละคร ร่านดอกงิ้ว) ทางช่อง 8 ออกอากาศทาง YouTube:ช่อง8 : Thai Ch8

## อ้างอิง

หมวดหมู่:บุคคลจากกรุงเทพมหานคร‎‎
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:หญิงข้ามเพศชาวไทย
หมวดหมู่:กะเทย (บุคคล)
หมวดหมู่:ศิลปินชาวไทย
หมวดหมู่:นักร้องไทยที่มีความหลากหลายทางเพศ
หมวดหมู่:นักร้องหญิงชาวไทย
หมวดหมู่:นักแสดงไทยที่มีความหลากหลายทางเพศ